7)

Artikel 9 affattes således: »Artikel 9 1. For at forbedre køretøjernes eller vogntogenes aerodynamiske ydeevne og færdselssikkerhed kan de højeste tilladte længder i bilag I, punkt 1.1, overskrides for køretøjer eller vogntog, der opfylder kravene i stk. 2 nedenfor. Hovedformålet med disse overskridelser er at muliggøre konstruktion af førerhuse, der forbedrer de aerodynamiske karakteristika for køretøjerne eller vogntogene samtidig med, at færdselssikkerheden forbedres både for sårbare trafikanter og køretøjer i tilfælde af påkørsel . [Ændring 33] 2. De i stk. 1 nævnte førerhuse skal opfylde følgende krav til ydeevne og sikkerhed: — forbedring af køretøjernes aerodynamiske ydeevne — forbedring af færdselssikkerheden og sikkerheden i forbindelse med intermodal transport, navnlig for at sikre, at førerhusets forreste del i) forbedrer det direkte udsyn og dermed førerens udsyn til de mere sårbare trafikanter, navnlig gennem en nedbringelse af den de blinde vinkel vinkler under forruden og hele vejen rundt om førerhuset samt, hvor det er relevant, ved at montere yderligere udstyr, såsom spejle og kamerasystemer [Ændring 34] ii) reducerer skaderne i tilfælde af sammenstød med andre køretøjer og forbedrer energiabsorptionen ved at montere et energiabsorberende kollisionsstyringssystem [Ændring 35] iia) forbedrer fodgængerbeskyttelsen ved justeringer af frontaludformningen for at minimere risikoen for overkørsler i tilfælde af kollisioner med sårbare trafikanter ved at tvinge sårbare trafikanter længere ud til siderne [Ændring 36] — køretøjerne og vogntogene skal være manøvredygtige på infrastrukturanlæggene, uden at der derved indføres begrænsninger i brugen af køretøjerne i intermodale terminaler — komfort og sikkerhed for førerne føreren med henblik på at forbedre førernes arbejdspladsvilkår. [Ændring 37] Overskridelserne af de største tilladte længder må ikke medføre en forøgelse af køretøjernes eller vogntogenes transportkapacitet. 2a. Med henblik på at forbedre chaufførens sikkerhed og komfort og i sidste ende sikre bedre færdselssikkerhed for køretøjerne inden for dette direktivs anvendelsesområde skal førerkabinen opfylde de i artikel 9, stk. 2, anførte krav til sikkerhed og komfort, som er: — opfyldelse af kravene i Rådets direktiv 89/391/EØF (*2) (sikkerhed og sundhed under arbejdet), af niveaudelingen inden for forebyggelse for at fjerne kilder til helkropsvibrationer og muskel- og knoglelidelser — sikkerhedsfunktioner i førerkabinen, først og fremmest en sikker brandudgang fra kabinen — en større førerkabine for at opfylde kravene til sikkerhed og komfort for førersæder og liggepladser under hensyntagen til nødsituationer. [Ændring 38] 3. Forud for markedsføringen afprøver medlemsstaterne de nykonstruerede motorkøretøjers aerodynamiske og sikkerhedsmæssige ydeevne inden for rammerne af direktiv 2007/46/EF og udsteder et certifikat herom. Certifikatet attesterer, at kravene i stk. 2 er overholdt. Afprøvningen af disse køretøjers aerodynamiske ydeevne skal være i overensstemmelse med de relevante regler for måling af aerodynamisk ydeevne, som Kommissionen har udarbejdet. Prøvecertifikater, der er udstedt af én medlemsstat anerkendes af de øvrige medlemsstater. [Ændring 39] 3a. Nye N2- og N3-køretøjer og vogntog skal anvende førerhuse, som overholder de sikkerhedskrav, der er omhandlet i artikel 9, stk. 2, fra [syv år efter dette direktivs ikrafttræden]. [Ændring 40] 4. Kommissionen tillægges beføjelser til at vedtage delegerede retsakter i overensstemmelse med artikel 16 og med supplerende bestemmelser til de eksisterende ECE/FN-regulativer med henblik på at supplere de krav, som de nye førerhuse skal leve op til, jf. stk. 2. De har form af tekniske karakteristika, minimumsydelsesniveauer minimumsniveauer for ydelse , sikkerhed og aerodynamik, konstruktionsbegrænsninger og procedurer for udarbejdelse af det i stk. 3 nævnte prøvecertifikat. De delegerede retsakter vedtages første gang senest to år efter dette direktivs offentliggørelse. [Ændring 41] (*2) Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (EFT L 183 af 29.6.1989, s. 1).« "